ডিজিটাল ট্রান্সজেন্ডার আর্কাইভ

ডিজিটাল ট্রান্সজেন্ডার আর্কাইভ (ডিটিএ) হল একটি অনলাইন সংরক্ষানাগার এবং মঞ্চ যা ট্রান্সজেন্ডার -সম্পর্কিত বিষয়বস্তু সংরক্ষণ করার জন্য ব্যবহৃত হয়। এই অনলাইন মঞ্চের মাধ্যমে গবেষকরা একটি মাত্র সার্চ ইঞ্জিন ব্যবহার করে বিশ্বের বিভিন্ন কলেজ, বিশ্ববিদ্যালয়, অলাভজনক সংস্থা এবং ব্যক্তিগত সংগ্রহশালায় সংরক্ষিত ট্রান্সজেন্ডার-সম্পর্কিত উপকরণ খুঁজে পেতে পারেন। এই অনলাইন তথ্যভান্ডারে ডিটিএ নিজস্ব কিছু উপাদান যোগ করেছে, তবে এই অনলাইন মঞ্চের প্রধান কাজ হলো বিশ্বের ষাটটিরও বেশি সংস্থার সংগ্রহ থেকে একত্রিত তথ্য এক জায়গায় এনে ব্যবহারকারীদের জন্য সহজলভ্য করে তোলা। এটি ট্রান্সজেন্ডার ইতিহাস, সংস্কৃতি ও অভিজ্ঞতা নিয়ে গবেষণায় আগ্রহী শিক্ষার্থী ও গবেষকদের জন্য একটি মূল্যবান অনলাইন উৎস।

 বিষয়বস্ত 
ডিজিটাল ট্রান্সজেন্ডার আর্কাইভএ সংরক্ষিত উপকরণগুলোর মধ্যে রয়েছে অনলাইনে উৎস থেকে প্রাপ্য তথ্য, ইতিহাসভিত্তিক অনলাইন উপাদান এবং তার সাথে অনলাইন বহির্ভূত নথিপত্রও এখানে সংরক্ষিত আছে। এই অনলাইন তথ্যভান্ডারের মূল লক্ষ্য হলো ২০০০ সালের আগের অপ্রচলিত লিঙ্গচর্চা সম্পর্কীয় ঐতিহাসিক উপকরণ সংগ্রহ ও সংরক্ষণ করা।   ডিটিএ দ্য আর্কুইভস, জিএলবিটি হিস্টোরিক্যাল সোসাইটি, লেদার আর্কাইভস অ্যান্ড মিউজিয়াম, ট্রান্সজেন্ডার ওরাল হিস্ট্রি প্রজেক্ট, উইসকনসিন বিশ্ববিদ্যালয়-মিলওয়াকি এবং ওয়ান ন্যাশনাল গে অ্যান্ড লেসবিয়ান আর্কাইভস সহ অসংখ্য প্রতিষ্ঠান  থেকে সংগৃহীত উপাদান একত্র করে সংরক্ষিত করে যাতে ব্যাবহারকারীরা সহজেই সেগুলো খুজে পায়।  সংরক্ষিত প্রতিটি উপাদানের ক্ষেত্রে ডিটিএ নিজস্ব অনলাইন তথ্য সংরক্ষন পদ্ধতি প্রয়োগ করে, যা অনুসন্ধান ও গবেষণাকে আরও নির্ভুল ও কার্যকর করে তোলে।  ডিটিএ -তে সংরক্ষিত তথ্য সামগ্রীর মধ্যে রয়েছে পত্রপত্রিকা, সাময়িকী, আলোকচিত্র ইত্যাদি । 

 উৎপত্তি 
ডিজিটাল ট্রান্সজেন্ডার আর্কাইভ গঠনের পরিকল্পনা শুরু হয় ২০০৮ সালে। "Overview". Digital Transgender Archive. Retrieved 2017-06-28. এই আর্কাইভ গঠনের পেছনে প্রধান কারণ ছিল ট্রান্সজেন্ডার ইতিহাস নিয়ে গবেষণায় বিদ্যমান বিভিন্ন প্রতিবন্ধকতা। ট্রান্সজেন্ডার ইতিহাস সম্পর্কিত উপকরণগুলি পৃথিবীর বিভিন্ন স্থানে ছড়িয়ে ছিটিয়ে রয়েছে এবং এই উপকরণগুলোর সহজলভ্য ছিলনা।   ট্রান্সজেন্ডার  শব্দটি তুলনামূলকভাবে নতুন হওয়ায়, ১৯৯০-এর দশকের আগে এই শব্দের সেরকম ব্যবহার ছিলনা ফলে সেই সম্পর্কিত তথ্য খুঁজে পাওয়া বা সঠিকভাবে চিহ্নিত করা বেশ কঠিন কাজ ছিল।  ডিটিএ সেই সকল উপকরণকে অনলাইনে সহজলভ্য করেছে, যেগুলো আগে হয় অনুপলব্ধ ছিল বা প্রচলিত তথ্যভান্ডার থেকে খুঁজে পাওয়া কঠিন ছিল। Voon, Claire (2016-03-24). "Amassing the World's Largest Digital Transgender Archive". Hyperallergic. Retrieved 2017-06-28.

 স্বীকৃতি 
২০১৭ সালে, ডিটিএ  সোসাইটি অফ আমেরিকান আর্কাইভিস্টদের  পক্ষ থেকে সিএফডব্লিউ কোকার পুরস্কারে ভূষিত হয়েছে। 

 তথ্যসূত্র